
D I S P O Z I Ț I A NR. 30
din data de 12.02.2021
privind completarea fișei postului doamnei Kașai Adela-Violeta, inspector de specialitate în administrația publică din cadrul Compartimentului Taxe și Impozite
Primarul Comunei GIARMATA, județul TIMIȘ:


Având în vedere:

· art. 121 alin. (1) și alin. (2) din Constituția României, republicată;
· art. 3 și art. 9 din Cartea europeană a autonomiei locale, adoptată la Strasbourg la 15 octombrie 1985, ratificată;
În temeiul art. 155 alin. (5) lit. e) coroborate cu art. 196 alin. (1) lit. B) din OUG nr. 57/2019 privind Codul Administrativ;
D I S P U N E :
ART. 1. Începând cu data prezentei fișa postului doamnei Kașai Adela-Violeta, inspector de specialitate în administrația publică din cadrul Compartimentului Taxe și Impozite, se completează cu următoarele atribuții:

1. Preluarea declarațiilor de impunere a mijloacelor de transport de la contribuabili persoane fizice și persoane juridice.

2. Urmărirea stabilirii corecte a impozitelor și taxelor pe mijloacele de transport datorate de contribuabili, pe baza declarațiilor depuse de aceștia .

3.  Verificarea sincerității datelor din declarații, când este cazul;

4. Păstrarea evidenței mijloacelor de transport în Registrul de evidenta a mijloacelor de transport supuse înmatriculării / înregistrării ( REMTII) și în Registrul de declarații persoane fizice și juridice.

5.  Gestionarea dosarelor mijloacelor de transport înscrise fiscal.

6.  Înscrierea sau radierea fiscală a mijloacele de transport.

7.  Realizarea corespondenței cu alte primării în cazul transmiterii sau confirmării dosarelor auto;

8. Întocmirea situațiilor cerute pe linia impozitelor și taxelor mijloacelor de transport, în baza evidențelor pe care le deține.

ART. 2. Compartimentul Stare Civilă, Resurse Umane va opera completările prevăzute la art. 1 în fișa postului doamnei Kașai Adela-Violeta, inspector de specialitate în administrația publică din cadrul Compartimentului Taxe și Impozite.
ART. 3. Prezenta dispoziţie poate fi contestată în termenul legal în conformitate cu prevederile Legii contenciosului administrativ nr. 554/2004, modificată și completată ulterior. 
ART. 4. Prezenta dispoziţie se comunică:

-  Instituției Prefectului – Județ Timiș;

- Primarului Comunei Giarmata;
- Compartimentului Star Civilă, Resurse Umane;
- d-nei Musteți Mariana-Lia – șef serviciu;
- d-nei Kașai Adela Violeta.
- D-nei Szilagyi Lavinia.

